CELEX: 32018D0145
Language: et
Date: 2017-10-09 00:00:00
Title: Nõukogu otsus (EL) 2018/145, 9. oktoober 2017, Euroopa Ühenduse ja selle liikmesriikide, Albaania Vabariigi, Bosnia ja Hertsegoviina, Bulgaaria Vabariigi, endise Jugoslaavia Makedoonia Vabariigi, Horvaatia Vabariigi, Islandi Vabariigi, Montenegro Vabariigi, Norra Kuningriigi, Rumeenia, Serbia Vabariigi ning ÜRO Kosovo (Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244 (1999) ja Rahvusvahelise Kohtu arvamusega Kosovo iseseisvusdeklaratsiooni kohta. ) missiooni vahelise Euroopa ühise lennunduspiirkonna (ECAA) rajamise mitmepoolse lepingu liidu nimel sõlmimise kohta

31.1.2018   
               
               
                  ET
               
               
                  Euroopa Liidu Teataja
               
               
                  L 26/1
               
            NÕUKOGU OTSUS (EL) 2018/145,
      9. oktoober 2017,
      Euroopa Ühenduse ja selle liikmesriikide, Albaania Vabariigi, Bosnia ja Hertsegoviina, Bulgaaria Vabariigi, endise Jugoslaavia Makedoonia Vabariigi, Horvaatia Vabariigi, Islandi Vabariigi, Montenegro Vabariigi, Norra Kuningriigi, Rumeenia, Serbia Vabariigi ning ÜRO Kosovo (*1) missiooni vahelise Euroopa ühise lennunduspiirkonna (ECAA) rajamise mitmepoolse lepingu liidu nimel sõlmimise kohta
      EUROOPA LIIDU NÕUKOGU,
      võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõike 6 punktiga a,
      võttes arvesse Euroopa Komisjoni ettepanekut,
      võttes arvesse Euroopa Parlamendi nõusolekut (1)
      
      ning arvestades järgmist:
      
                  (1)
               
               
                  Euroopa Komisjon pidas Euroopa Ühenduse ja liikmesriikide nimel läbirääkimisi Euroopa Ühenduse ja selle liikmesriikide, Albaania Vabariigi, Bosnia ja Hertsegoviina, Bulgaaria Vabariigi, endise Jugoslaavia Makedoonia Vabariigi, Horvaatia Vabariigi, Islandi Vabariigi, Montenegro Vabariigi, Norra Kuningriigi, Rumeenia, Serbia Vabariigi ning ÜRO Kosovo missiooni vahelise Euroopa ühise lennunduspiirkonna (ECAA) rajamise mitmepoolse lepingu („leping“) üle.
               
            
                  (2)
               
               
                  Leping allkirjastati ühenduse poolt 9. juunil 2006, tingimusel et see sõlmitakse hilisemal kuupäeval, vastavalt nõukogu ja nõukogus kokku tulnud Euroopa Liidu liikmesriikide esindajate otsusele 2006/682/EÜ (2).
               
            
                  (3)
               
               
                  Lepingu on ratifitseerinud kõik liikmesriigid.
               
            
                  (4)
               
               
                  Bulgaaria Vabariik, Rumeenia ja Horvaatia Vabariik on liiduga ühinemise tulemusel saanud liikmesriikideks ning seega on nad vastavalt lepingu artikli 31 lõikele 2 lakanud olemast assotsiatsioonilepingu osalised. Seda asjaolu tuleks meelde tuletada lepingu heakskiitmiskirja hoiuleandmise ajal esitatavas teates.
               
            
                  (5)
               
               
                  Mis puutub lepingu artikli 18 alusel loodud ühiskomitees vastuvõetavate lepingu I lisa muudatustesse, millega üksnes lisatakse liidu õigusakte lepingu kõnealusesse lisasse, siis õigus sellised muudatused pärast nõukogu määratud erikomiteega konsulteerimist liidu nimel heaks kiita tuleks anda komisjonile.
               
            
                  (6)
               
               
                  Kõikidel muudel juhtudel tuleks liidu nimel ühiskomitees võetav seisukoht liidu pädevusse kuuluvates küsimustes kindlaks määrata iga juhtumi puhul eraldi kooskõlas Euroopa Liidu toimimise lepingu („ELi toimimise leping“) asjakohaste sätetega.
               
            
                  (7)
               
               
                  Võttes arvesse, et lepinguosalised on nii liit kui ka liikmesriigid, on oluline nende tihe koostöö. Tiheda koostöö ja välistegevuse ühtsuse tagamiseks ühiskomitees ning ilma et see piiraks aluslepingute, eelkõige Euroopa Liidu lepingu artikli 16 lõike 1 ja ELi toimimise lepingu artikli 218 lõike 9 kohaldamist, peaks ühiskomitees liidu ja liikmesriikide nimel võetavate seisukohtade kooskõlastamine küsimustes, mis kuuluvad nii liidu kui ka liikmesriikide pädevusse, toimuma enne iga ühiskomitee koosolekut, kus sellist küsimust käsitletakse.
               
            
                  (8)
               
               
                  Otsuse 2006/682/EÜ artikkel 2 sisaldab sätteid ühiskomitees võetavate seisukohtade kindlaksmääramiseks lepingu ajutise kohaldamise ajal. Pidades silmas Euroopa Kohtu 28. aprilli 2015. aasta otsust kohtuasjas C-28/12, komisjon vs nõukogu, (3) peaks kõnealuste sätete kohaldamise lõpetama käesoleva otsuse jõustumise päeval.
               
            
                  (9)
               
               
                  Leping tuleks heaks kiita,
               
            ON VASTU VÕTNUD KÄESOLEVA OTSUSE:
      Artikkel 1
      1.   Euroopa Ühenduse ja selle liikmesriikide, Albaania Vabariigi, Bosnia ja Hertsegoviina, Bulgaaria Vabariigi, endise Jugoslaavia Makedoonia Vabariigi, Horvaatia Vabariigi, Islandi Vabariigi, Montenegro Vabariigi, Norra Kuningriigi, Rumeenia, Serbia Vabariigi ning ÜRO Kosovo missiooni vaheline Euroopa ühise lennunduspiirkonna (ECAA) rajamise mitmepoolne leping kiidetakse liidu nimel heaks (4).
      2.   Nõukogu eesistuja määrab isiku(d), kes on volitatud liidu nimel hoiule andma lepingu artikli 29 lõikes 2 sätestatud heakskiitmiskirja (5) ja esitama järgmise teate:
      
         
                     „1.
                  
                  
                     Lissaboni lepingu 1. detsembril 2009 jõustumise tulemusena on Euroopa Liit asendanud Euroopa Ühenduse ja on selle õigusjärglane, võttes nimetatud kuupäevast üle kõik Euroopa Ühenduse õigused ja kohustused. Seega tuleb vajaduse korral lepingu tekstis esinevaid viiteid Euroopa Ühendusele käsitada viidetena Euroopa Liidule.
                  
               
                     2.
                  
                  
                     Bulgaaria Vabariik, Rumeenia ja Horvaatia Vabariik on Euroopa Liiduga ühinemise tulemusel saanud Euroopa Liidu liikmesriikideks ning seega on nad vastavalt lepingu artikli 31 lõikele 2 lakanud olemast assotsiatsioonilepingu osalised.“
                  
               
      Artikkel 2
      Liidu seisukoha ühiskomitee poolt artikli 17 alusel tehtavate selliste otsuste suhtes, millega vajalikke tehnilisi kohandusi arvesse võttes üksnes lisatakse liidu õigusakte lepingu I lisasse, võtab pärast konsulteerimist nõukogu määratud erikomiteega vastu komisjon.
      Artikkel 3
      Otsuse 2006/682/EÜ artikli 2 kohaldamine lõpeb käesoleva otsuse jõustumise päeval.
      Artikkel 4
      Käesolev otsus jõustub selle vastuvõtmise päeval.
      
         Luxembourg, 9. oktoober 2017
         
            
               Nõukogu nimel
            
            
               eesistuja
            
            S. KIISLER
         
      
      
         (*1)  Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244 (1999) ja Rahvusvahelise Kohtu arvamusega Kosovo iseseisvusdeklaratsiooni kohta.
      
         (1)  ELT C 81 E, 15.3.2011, lk 5.
      
      
         (2)  Nõukogu ja nõukogus kokku tulnud Euroopa Liidu liikmesriikide esindajate 9. juuni 2006. aasta otsus 2006/682/EÜ, mis käsitleb Euroopa Ühenduse ja selle liikmesriikide, Albaania Vabariigi, Bosnia ja Hertsegoviina, Bulgaaria Vabariigi, endise Jugoslaavia Makedoonia Vabariigi, Horvaatia Vabariigi, Islandi Vabariigi, Montenegro Vabariigi, Norra Kuningriigi, Rumeenia, Serbia Vabariigi ning ÜRO Kosovo missiooni vahelise Euroopa ühise lennunduspiirkonna (ECAA) rajamise mitmepoolse lepingu allkirjastamist ja ajutist kohaldamist (ELT L 285, 16.10.2006, lk 1).
      
         (3)  ECLI:EU:C:2015:282.
      
         (4)  Leping koos selle allkirjastamise ja ajutise kohaldamise otsusega on avaldatud Euroopa Liidu Teatajas (ELT L 285, 16.10.2006, lk 3).
      
         (5)  Nõukogu peasekretariaat avaldab lepingu jõustumise kuupäeva Euroopa Liidu Teatajas.